10. การควบคุมภายใน

 การควบคุมภายใน

  คณะกรรมการบริษัท มีความเห็นต่อระบบการควบคุมภายในเช่นเดียวกับคณะกรรมการ

ตรวจสอบ สรุปสาระสำคัญดังนี้

องค์กรและสภาพแวดล้อม

  บริษัทได้ปรับปรุงผังโครงสร้างองค์กร เพื่อให้การปฏิบัติงานมีความคล่องตัวเหมาะสมและ

  สอดคล้องกับสภาพธุรกิจที่เปลี่ยนแปลงมีการจัดตั้งหน่วยงานพัฒนาองค์กร
  เพื่อติดตามดูแลกระบวนการบริหารงานที่มุ่งเน้นความบรรลุผลของเป้าหมาย
  พันธกิจและวิสัยทัศน์ที่กำหนดด้วยระบบบริหารงานแบบ Balanced Scorecard
  ในส่วนของระบบงานบริหารความเสี่ยง
  มีการจัดตั้งคณะกรรมการบริหารความเสี่ยงและคณะทำงานดูแลระบบบริหารความเสี่ยงองค์กร
  เพื่อติดตามดูแลให้ระบบงานบริหารความเสี่ยงมีความสำเร็จที่เป็นรูปธรรมอย่างยั่งยืน

การดำเนินงาน

  คณะกรรมการบริษัทได้ส่งเสริมกิจกรรมให้เกิดค่านิยม และแนวทางปฏิบัติให้เป็นหนึ่ง

  เดียวกันให้กับพนักงานในองค์กร
  เพื่อรวมเป็นพลังผลักดันไปสู่ความสำเร็จในอนาคตส่งเสริมสนับสนุนนโยบายการกำกับดูแลกิจการและจริยธรรมธุรกิจ
  ให้มีความชัดเจนโปร่งใส การกำหนดนโยบายและแผนการปฏิบัติงาน คำนึงถึง
  ความเป็นธรรมของพนักงาน ลูกค้า คู่แข่ง ทางการค้า รวมถึงความรับผิดชอบต่อผู้ถือหุ้น
  สังคมส่วนรวมและสิ่งแวดล้อม โดยมีหน่วยงานตรวจสอบ
  ซึ่งมีอิสระในการตรวจสอบและรายงานต่อคณะกรรมการตรวจสอบ
  ทำหน้าที่ตรวจสอบการปฏิบัติงานของทุกหน่วยงานให้เป็นไปตามระเบียบ
  รวมทั้งสอบทานและติดตามการบริหารที่สำคัญอย่างต่อเนื่องจากคณะกรรมการบริหารความเสี่ยงของฝ่ายบริหาร
  ให้เกิดความเชื่อมโยงกับการควบคุมภายใน
  เพื่อให้กลไกการปฏิบัติเป็นไปตามกระบวนการที่จะต้องปฏิบัติอย่างเคร่งครัดสามารถวัดผลได้
  บรรลุวัตถุประสงค์ตามนโยบาย เพื่อสร้างความเชื่อมั่นแก่ผู้ถือหุ้นว่า
  ผลประโยชน์ของผู้ถือหุ้นได้รับการดูแลอย่างดีสร้างคุณค่าและผลประโยชน์ระยะยาวแก่ผู้มีส่วนเกี่ยวข้องกับบริษัท

การบริหารความเสี่ยง

  บริษัทกำหนดนโยบายการบริหารความเสี่ยงเป็นนโยบายสำคัญ มีระบบการจัดการข้อมูล

  ความเสี่ยง (Risk Information Management ) มาใช้
  เพื่อเชื่อมโยงความเสี่ยงขององค์กรเข้า ด้วยกัน
  มีการประเมินปัจจัยความเสี่ยงซึ่งอาจส่งผลกระทบต่อการดำเนินธุรกิจและเป้าหมายของบริษัท
  จัดให้มีการติดตามบริหารความเสี่ยงของหน่วยต่างๆ และรายงานคณะกรรมการบริหารความเสี่ยง
  เพื่อรายงานคณะกรรมการบริษัทอย่างต่อเนื่อง บริษัทมีแผนนำเครื่องมือบ่งชี้ความเสี่ยง (Risk
  Management Committee) มาใช้เป็นส่วนหนึ่งของระบบการบริหารความเสี่ยง (Risk
  Indicator) เพื่อให้ได้ข้อมูลที่สามารถนำมาใช้ในการเตือนภัยล่วงหน้า (Early Warning
  System)

การควบคุมการปฏิบัติงานของฝ่ายบริหาร

  คณะกรรมการบริษัทได้แต่งตั้งคณะกรรมการย่อย 1 คณะ ประกอบด้วย คณะกรรมการ

  ตรวจสอบปฏิบัติงานภายใต้ขอบเขต
  หน้าที่และความรับผิดชอบที่ได้รับมอบหมายอย่างเคร่งครัดและเหมาะสมในด้านบริหาร
  บริษัทได้กำหนดขอบเขต อำนาจหน้าที่
  ตลอดจนความรับผิดชอบของผู้บริหารและผู้ปฏิบัติงานแต่ละระดับ
  ปรับปรุงตารางอำนาจอนุมัติของฝ่ายบริหารแต่ละระดับให้เหมาะสม มีความชัดเจน
  จัดทำคู่มือการปฏิบัติงานเป็นลายลักษณ์อักษร
  ติดตามดูแลการดำเนินงานของบริษัทร่วมอย่างสม่ำเสมอ
  จัดทำคู่มือสอบทานการปฏิบัติงานตามกฎหมาย นิติกรรม สัญญาที่เกี่ยวข้อง
  คณะกรรมการตรวจสอบได้พิจารณาทบทวนและอนุมัติแผนการตรวจสอบประจำปี
  ช่วยให้แผนการตรวจสอบครอบคลุมทุกกระบวนการปฏิบัติงานที่มีความเสี่ยงสูง
  ซึ่งทำให้บริษัทมั่นใจว่าหน่วยงานต่างๆ มีการควบคุมภายในในการปฏิบัติงานที่เพียงพอ
  ที่จะบรรเทาความเสี่ยงในการดำเนินงานทุกด้านทั้งด้านการเงินและการปฏิบัติงาน
  การปฏิบัติให้ถูกต้องตามกฎหมาย ข้อบังคับ ระเบียบ กฎเกณฑ์ต่างๆ
  รวมถึงได้พิจารณาประเด็นสำคัญและปัญหาที่ตรวจพบจากการตรวจสอบ
  โดยผู้ตรวจสอบภายในและผู้ตรวจสอบภายนอกผลจากการตรวจสอบและติดตามอย่างใกล้ชิด
  ได้รายงานฝ่ายบริหารและผู้บริหารของหน่วยงานที่เกี่ยวข้องทราบ
  และพิจารณาปรับปรุงแก้ไขการปฏิบัติงานให้มีประสิทธิผลยิ่งขึ้น

ระบบสารสนเทศและการสื่อสารข้อมูล

  บริษัทได้นำระบบงานสารสนเทศมาใช้ในการบริหารจัดการด้านการตลาดเพื่อพัฒนาระบบ

  ฐานข้อมูลสารสนเทศด้านการตลาดของบริษัทให้ถูกต้องเพียงพอ
  และทันเวลาต่อการใช้ประกอบการตัดสินใจของฝ่ายบริหาร
  นอกจากนั้นบริษัทได้จัดให้มีข้อมูลที่สำคัญต่างๆ สำหรับคณะกรรมการ

  บริษัท คือ การบันทึกและสรุปความเห็นของที่ประชุมไว้ในรายงานคณะกรรมการบริษัททุกครั้ง
  การจัดระบบสารสนเทศ
  เพื่อการสื่อสารกับพนักงานทุกระดับทั้งภายในและภายนอกองค์กรการจัดเก็บเอกสารประกอบการบันทึกบัญชีไว้ตามที่กฎหมายกำหนด
  ระบบการสำรองข้อมูลอย่างมีประสิทธิภาพและมีการประชุมระหว่างคณะกรรมการตรวจสอบกับผู้สอบบัญชีรับอนุญาต
  และฝ่ายจัดการที่เกี่ยวข้อง เพื่อทบทวนนโยบายบัญชีตามหลักการที่รับรองทั่วไป
  รวมทั้งพิจารณาสาระสำคัญต่างๆ
  ตามรายงานผู้สอบบัญชีรับอนุญาตในด้านการปรับปรุงและพัฒนาระบบบัญชีและการเงิน
  เพื่อติดตามดูแลการดำเนินงานให้มีประสิทธิภาพ

ระบบการติดตาม

  บริษัทมีการประชุมคณะกรรมการบริษัทในปี 2549 รวม 6 ครั้งและมีการประชุมผู้บริหาร

  อย่างสม่ำเสมอ เพื่อพิจารณาและติดตามผลการดำเนินงานของฝ่ายบริหารให้เป็นไปตามเป้าหมาย
  ในการประชุมคณะกรรมการบริษัทหรือประชุมผู้บริหารหรือประชุมฝ่าย
  หากผลการดำเนินงานแตกต่างจากเป้าหมายจะมีมติให้ฝ่ายบริหารรับไปดำเนินการแก้ไขและรายงานคณะกรรมการบริษัท